Document ID: /roh_data/filtered/fineweb-2-filterrobots_roh.jsonl.gz/50558

Il vi e nà da la Svizra e l'Uniun europeica davart las tractativas davart la cunvegna da basa, ha consequenzas per las Viafiers federalas. La SBB na po almain per il mument betg far part dal program da perscrutaziun da l'UE «Europe's Rail Joint Undertaking.»
Sco ina pledadra da la SBB ha confermà a la NZZ, haja la cumissiun da l'UE sistì la participaziun svizra. Pir cura che la Svizra haja pajà la segunda contribuziun da coesiun, saja l'UE pronta per discurs.
Cun il program duaja il traffic sin rodaglias vegnir pli cumpetitiv e la transfurmaziun digitala ed ecologica duai vegnir promovida. Per la Svizra fissi impurtant da pudair profitar da talas perscrutaziuns per vinavant pudair concurrenzar sin la fiera.